benxh/qysh-me-shqip-scrape-dataset huggingface dataset:
Mall – Ismail Kadare


				
			Mall – Ismail Kadare. Poezia e Ismail Kadaresë është një prej zhvillimeve më novatore në vjershërimin shqip gjatë një gjysmë shekulli.
Ajo shprehu vendosmërinë e shkrimtarëve të brezit të viteve ’60 për të realizzar qëllime estetike të ndryshme prej paraardhësve. Mall është një nga poezitë e tij më të famshme.
Ca pika shiu ranë mbi qelq.
Për ty unë befas ndjeva mall.
Jetojmë të dy në një qytet,
Dhe rrallë shihemi sa rrallë.
Edhe m’u duk pak e çuditshme
Si erdh kjo vjeshtë, ky mëngjes.
Qiejt e ngrysur pa lejlekë
Dhe shirat pa ylber në mes.
Dhe thënia e vjetër e Heraklitit
Seç m’u kujtua sot për dreq:
“Të zgjuarit janë bashkë në botë,
Kurse të fjeturit janë veç”.
Në ç’ënderr kemi rënë kaq keq,
Që dot s’po zgjohemi vallë?…
Ca pika shiu ranë mbi qelq
Dhe unë për ty seç ndjeva mall
Frymëzime dialoshare (1954), Ëndërrimet (1957), Endërr industriale (1960), Shekulli im (1961), Poemë e blinduar (1962), Përse mendoben këto male (1964), Shqiponjat fluturojnë lart (1966), Motive me diell (1968), Koha (1976), Shqipëria dhe tri Romat, përbëjnë titujt kryesorë të veprës poetike të Kadaresë.
Tematika e tij
Mall – Ismail Kadare, ndryshe prej prozës së tij, është përgjithësisht e qartë, pa ekuivoke, shpesh marciale, thuajse përherë optimiste. Ajo, në kritikën zyrtare, është pritur si pasurim problematik i poezisë shqipe, veçanërisht me temën e qëndresës shumëshekullore të popullit shqiptar në rrugën e tij të gjatë të historisë. Poezia e Kadaresë është poezi e sfidave të mëdha shqiptare. Ajo është e përshkuar nga qëndrimi hyjnizues ndaj historisë kombëtare, ndaj lavdisë së tyre, ndaj tokës së të parëve, ndaj gjuhës shqipe.
Qëndresa hyn në poezinë e Kadaresë qysh prej kohërave antike, deri në periudhat më të afërta të historisë. Veçmas ajo lidhet me “motin e madh”, të epokës së Gjergj Kastriotit; por Kadare hyjnizoi një periudhë më të hershme se kjo, që ishte mitizuar më herët prej Rilindjes Kombëtare: periudhën e humanizmit evropian (siç mendon shkenca e historisë, kjo periudhë e gjeti Shqipërinë në të njëjtën shkallë zhvillimi me anën tjetër të Adriatikut), e cila pati shprehjen e saj dhe në njeriun dhe qytetërimin shqiptar.
Qysh me përgaditë tortë të shpejtë?


				
			Përbërësit:

1 gotë miell
1 pecivë
100 gram margarinë
1 gotë sheqer
3 vezë
½ gote qumësht.

Në një enë të thellë vendoset margarina në temperaturë dhome. Përzihet me mikser duke shtuar gradualisht sheqerin derisa të bëhet masë në formë zalli. Shtohen vezët një nga një duke përzier vazhdimisht. Shtohet pastaj qumështi. Shtohet edhe mielli i situr me pecivë. Përzihet mirë dhe pjeket në temperaturë 180 gradë për 25-30 minuta.
Qysh me largu dhimbjen e veshit me alkool?


				
			Gjatë kalimin të kohës, dylli i veshëve fillon të shkaktoj dhimbje, humbje dëgjimi të përkohshëm etj.
Largo dhimbjen e veshit

Në disa rastë dylli bëhet shumë i trashë sa që nuk mund të largohet me shkopinjë për vesh.
Në raste të tilla dylli duhet të pastrohet me alkool.
Hapi i parë është kombinimi i sasisë së alkoolit me sasi të njejtë të uthullës së bardhë.
Vendoseni përzierjen në një shiringë me të cilën do ta vendosni atë në vesh pa vështirësi.
Aplikohen disa pika në veshin në të cilin ndjeni dhimbje dhe pas 5 minutash pastrohet veshi me ujë.
Qysh me i mesu 5 kuriozitete per Shqiperine?


				
			Fakte argëtuese për Shqipërinë – Shqipëria ka qenë një vend i pavarur që prej 108 vitesh. Gjatë kësajj kohe, është bërë një destinacion gjithnjë e më i popullarizuar turistik.

Tërheq vizitorë të shumtë sidomos prej trashëgimisë së pasur kulturore. Nëse po planifikoni të vizitoni do t’ju tregojmë 5 fakte interesante për këtë vend të izoluar historikisht.
Mbrëmjeve, vendasve u pëlqen të bëjnë xhiro
Por, nuk është vetëm një shëtitje apo ecje, aktiviteti njihet si xhiro dhe është një shëtitje zyrtare në mbrëmje. Ku çdo banor del për të shtriqur pak këmbët dhe për t’u takuar me fqinjët.
Në shumë qytete, rrugët dhe pedonalet janë të bushura plot me njerëz që bëjnë xhiro krah për krah, duke ecur dhe duke folur deri në mbrëmjen e natës.
Ka të ngjarë të vini re një numër të madh kukullash prej rrobe në vende të çuditshme
Shqiptarët besojnë se një këto kukulla prej lecke të vendosura në një shtëpi apo ndërtesë tjetër largon syrin e keq.
Ndonjëherë do të shihni një arush pellushi që shërben për të njëjtin qëllim. Disa thonë gjithashtu se këta talismanë sjellin fat të mirë.
Pika më e lartë në Shqipëri është Maje e Korabit, ose Golem Korab
Në mbi 2.700 metra, kjo majë ulet direkt në kufirin me Maqedoninë – duke bërë pikën më të lartë për të dy vendet.
Korabi tërheq shumë turistë, veçanërisht aventurierët e natyrës. Nga qershori deri në shtator, alpinistët bëjnë rrugën e tyre drejt këtij kulmi madhështor.
Fakte argëtuese për Shqipërinë – Nuk ka McDonalds
Tirana, kryeqyteti i Shqipërisë ka shumë gjëra të përbashkëta me kryeqytetet e tjera evropiane – përveç një. Është një nga kryeqytetet e vetme pea një McDonalds (qyteti tjetër është Qyteti i Vatikanit).
Nëse jeni në Tiranë dhe e gjeni veten duke dëshiruar një hamburger në stilin amerikan, kontrolloni Kolonat, një zinxhir ushqimesh të shpejtë në Shqipëri, që mëgjithatë ka pak kohë që ka reduktuar pikat e veta.
Shqipëria ka mbi 750,000 bunkerë të përhapur në të gjithë vendin
Ato u ndërtuan gjatë diktaturës së Enver Hoxhës me qëllim që të mbronin vendin nga pushtimi. Një pushtim i cili kurrë nuk ka ndodhur. Shumica e shqiptarëve nuk i pëlqejnë sepse janë një kujtesë e 50+ viteve të izolimit.
Por, disa janë kthyer në muze kulturorë, kanavacë artistike dhe ndërmarrje biznesi.
Ushtrime: Sillni trupin tuaj ne forme


				
			Ushtrime? Nuk keni nevojë të paguani abonime mujorë për palestër. Është më mirë të mesoni ushtrimet që të mund t’i bëni kudo.
Këto ushtrime, që nuk zgjasin më tepër se 30 minuta. Kjo do të thotë që ju mund të sillni trupin tuaj në formë, pa shpenzuar shumë kohë. Krejt çka duhet të dini – janë lëvizjet e sakta. Kur të keni zotëruar secilin nga ushtrimet më poshtë, kombinojini ato në 20-30 minuta stërvitje.
Push-ups
Këmbët duhet të jenë drejtë dhe afër njëra tjetrës, përndryshe, presioni në muskujt e barkut mbështet në pjesën e mesit të shpinës dhe mund të reduktohet.
Shpina. Momenti më i rëndësishëm. Nëse doni t’i kryeni ushtrimet si duhet, atëhere shpina duhet të jetë drejtë. Kjo do të thotë se nuk duhet të lakoni apo dobësoni. Paramendoni se po qendroni drejtë mbështetur në murë.
Stomaku. Ngreheni atë mbrenda dhe përpiquni  të nënvizoni brinjë në këtë pozicion. Gjatë ushtrimive, mbani barkun tuaj në pozicion të tillë, por mos e mbani frymëmarrjen.
Bërrylat. Për të shmangur barrën e panevojshme mbi supe, vëni bërryla tuaj drejtpërdrejt dhe bëni push-ups.
Planks
“Plank” është një ushtrim statik. Pa ndonjë lëvizje, kështu që është e rëndësishme të mbani trupin siç duhet.
Shtrihuni në dysheme me barkun tuaj poshtë. Trupi juaj duhet të formoj një vijë të drejtë nga koka në këmbë. Mbështetuni vetëm në duar dhe gishta të këmbëve. Mbani trupin sa më drejtë të jetë e mundur, për të forcuar muskujt e barkut dhe mos pushoni. Mundohuni të mos i ulni ijet në dysheme.
Mbani këmbet bashkë. Sigurisht do të jetë e lehtë të mbani ekuilibërin dhe se do të rritet presionin në muskujt e barkut.Mbajeni në këtë pozicion për aq kohë sa mund të qëndroni. Për fillestar 10 sekonda mjaftojnë. Si rregull, njerëzit me gatishmëri të ndryshme fizike mbajnë këtë qëndrim për 10 sekonda deri në 2 minuta. Pastaj bëni pushim për 2 minuta dhe përsëritni ushtrimin. 5 përseritje do të jenë të mjaftueshme. Nëse jeni fillestar, mos u përpiquni të thyeni rekordin filloni ngadalë.
Lifting buttocks

Squats
Jumping squats
Step forward with a jump
Stretching on one leg
‘Plank’ on one hands
Qysh me transferu kredi ne IPKO?


				
			Qysh me transferu kredi ne IPKO? Me siguri jo rrallë herë keni nevojë me transferu kredi në IPKO.  Fatmirësisht ky shërbim kryehet shumë lehtë dhe shpejt edhe nga telefoni juaj.
Ky shërbim ju mundëson të gjithë konsumatorëve me parapagim që të transferojnë një shumë të caktuar së kredisë së tyre tek konsumatorët tjerë me karakteristika prepaid. A doni të dini qysh me transferu kredi në IPKO?Ja udhëzimet për të transferuar kredine prej kontos tuaj me parapagim në një konto tjetër me parapagim:
Hapi 1:
Shtypni si në vijim kodin:*124*shuma e kredisë*049xxxxxx# dhe konfirmojeni duke shtypur butonin për thirrje.
Hapi 2:
Pasi të keni shtypur kodin, ju do të merrni një porosi në telefonin tuaj bashkë me konfirmimi për të autorizur këtë transfer. Nëse informata është në rregull atëherë, konfirmojeni duke shkruar *124#. Do të merrni prapë një porosi për transfer të kredisë me sukses.
VËREJTJE
Kjo porosi njoftimi nuk do të ruhet në celularin tuaj. Porosia po ashtu do t`i dërgohet edhe pranuesit të kredise si njoftim për këte transfer. Pranuesi do të njoftohet gjithashtu me mesazh për shumën që ka pranuar në telefonin e tij. Si dhe pranuesi gjithashtu do të njoftohet edhe se nga cili numër i Ipkos llogaria e tij është rimbursuar.
Demonstrim i transfertës:
Për të transferuar kredinë me vlerë prej 5€ nga numri 049/111-xxx në numrin 049/222-xxx duhet të shtypni si në vijim:

124*5*049222xxx# dhe e konfirmoni duke shtypur butonin për thirrje, ku:
*124* është kodi per qasjen e këtij shërbimi
5 është vlera e kreditit që dërgohet
*049222xxx# është numri i telefonit të destinuar për transfer
IPKO është kompani që ofron shërbime të telekomunikacionit në Kosovë. Është operatori i dytë celular në vend. Ndër shërbimet e tyre janë: telefonia celulare, telefonia fikse, ofruesi i internetit dhe TV kabllor. Për çdo paqartësi, pyetje apo problem lidhur me shërbimet e Ipkos, ju lutem kontaktoni faqën e tyre zyrtare.
Qysh me përgatit sanduiç me domate të fërguara dhe djath?


				
			Përgatit sanduiç të nxehtë me domate të fërguara dhe djath. Ky është një sanuiç tepër i shijshëm i shëndetshëm dhe i lehtë për tu përgatitur. Ja cilën recetë duhet të ndiqni dhe udhëzimet se si duhet ta përgatisni. 

Përbërësit për sanduiç:

Disa rriska bukë
1 ose 2 domate
100g djathë
Vaj për fërgim

Përgatitja: 

Preni domatet dhe djathin
Nxejeni tiganin dhe shtojani pak vaj
Fërgojeni njërën pjesë të bukës dhe pastaj kthejeni në anën tjetër
Vendosni domatet dhe djathin përmbi bukë dhe mbulojeni tiganin me kapak
Shërbeni sanduiçët posa djathi të shkrihet.


Ju bëfshin mirë!
Qysh me pergatit rosnica me pule sic i gatuanin gjyshet tona?


				
			
Rosnica me pule, nje pjate karakteristike e zones se Myzeqese, te cilat gatuheshin me se shumti nga gjyshet tona per te nderuar miqte qe vinin ne shtepi!
Jane te perhapura gjithashtu edhe ne zonen e Vlores ku quhen “pule/zog me therrime”. Apo ne zonen e Korçes “pule me dromka”.

Racione: 4-6 persona
Kohë: 1 ore
Vështirësi: e thjeshtë


Rosnicat nuk jane gje tjeter veçse “therrime brumi” te perbera nga veze dhe miell dhe te shkerrmoqura shume imet me dore. Kujdes, nuk duhet ti shtoni uje, qumesht apo kos!
Përbërësit:

1 pule (aq me mire nese eshte fshati) rreth 1 kg te prere ne copa
2 veze
rreth 10 luge miell (shiheni me sy)
3 luge gjalp
kripe

​Përgatitja:
Qysh me përgatit rosnica me pulë? Le të fillojmë:
Ziejme pulen ne uje me kripe per rreth 40 minuta. Nese pula eshte fshati, koha e gatimit zgjatet deri ne 1 ore.
Nderkohe pregatisim brumin e rosnicave: ne nje ene hedhim dy vezet dhe shtojme pak nga pak miell derisa brumi te rezultoje shume i forte. E therrmojme ne therrime shume te imta me dore.
Ne nje tigan te madh shkrijme gjalpin dhe skuqim rosnicat duke i perziere gjate gjithe kohes derisa te marrin ngjyre te arte.
I leme te ftohen pak ne temperature ambjenti dhe i hedhim tek lengu i pules duke i lene te ziejne edhe per rreth 5 minuta derisa te zbuten dhe lengu te trashet. I sherbejme te sperkatura me pak leng limoni.
*Këshille:
Nese doni ti shtoni pak ngjyre pjates, kaverdisni pak qepe te prere shume holle me pak salce te kuqe domatesh dhe shtojani rosnicave. Personalisht, perdor kete recete baze per te pregatitur lengun e pules. Asnjehere nuk e dime sesa e fresket eshte pula, dhe duke e ziere me perime te tjera i heqim ate aromen jo shume te kendshme qe shumekush nuk e pelqen (sidomos femijet).
Qysh me i ditë shenjat e depresionit?


				
			Depresioni prek njerëzit në mënyra të ndryshme, dhe shumë nga ju nuk e dini se ajo mund të shkaktojë të dy efekte, psikologjike, si dhe efekte fizike në trupin tonë.
Simptomat fizike:
Dhimbje koke
Kjo dhimbje mund të jetë një nga shenjat e depresionit, veçanërisht në mesin e adoleshentëve, thotë John Greden. Shumica e njerëzve janë shumë të mërzitshëm në kokën e tyre, por kjo mund të shkaktojë tensione. Depresioni mund të ndikojë edhe në shfaqjen e migrenës.
Probleme me stomak
Depresioni mund të shkaktojë edhe probleme në stomak. Ulcerat e stomakut mund të bëhen më keq dhe shumë të bezdisshme nga stresi.
Mungesa e energjisë
Shumica e njerëzve me lloje të ndryshme të depresionit shpesh ankohen për lodhje. Studimet kanë treguar se depresioni mund të ndikojë në përqendrimin tonë dhe të performancës.
Oreksi dhe ndryshime në peshë
Depresioni mund të ndryshojë në mënyrë të konsiderueshme zakonet tona të konsumit. Kjo do të thotë se oreksi ynë mund të rritet, por ajo ndikon në rënie në peshën tonë.
Insomnia
Ndryshimi i gjumit dhe pagjumësia është një nga shenjat më të zakonshme të depresionit.
Neveri
Si pjesë e problemeve të stomakut që lidhen me depresionin mund të jetë një ndjenjë e neverisë, vjelljes si dhe diarres.
Qysh me i ditë ushqimet që parandalojnë gripin?


				
			A i dini ushqimet që parandalojnë gripin? “Ne jemi çfarë hamë”, është kjo një shprehje e përdorur nga nutricistët dhe e cila dita-ditës po merr kuptim. Shprehja shpjegon thjesht se të ushqyerit me ushqime të shëndetshme ndihmon në të qenit të shëndetshëm. Ju nuk mund ta nënvlerësoni rëndësinë e të ushqyerit të mirë kur bëhet fjalë për sistemin tuaj imunitar. Vitaminat, mineralet, antioksidantët,  janë përbërësit që e mbajnë trupin tuaj të fortë  dhe ndihmon në shmangien e infeksioneve.
Mos harroni se sistemi imunitar luan rol shumë të rëndësishëm në mbrojtjen e trupit tonë nga çdo agjent i huaj. Për rritjen e sistemit imunitar, përpos higjienës së mirë, janë të domosdoshme një dietë e mirë, aktivitetet fizike, braktisja e duhanit dhe alkoolit, sikurse duhet të bëni një gjumë të mirë natën dhe ta menaxhoni si duhet stresin. Në këtë rast marrja e probiotikëve përmes ushqimit, do të ishte e mirëseardhur.
Probiotikët mund të nxisin në mënyrë shumë pozitive sistemin imunitar. Ushqimet që ofrojnë baktere të mira apo miqësore, të domosdoshme për aparatin tretës, janë ushqimet e fermentuara:  kosi, turshitë e ndryshme, kefiri, lakra turshi, djathi i butë etj. Shumica e probiotikëve duhet të mbahen në frigorifer, për të zgjatur afatin e tyre.
Ne po ju rendisim ushqimet që parandalojnë gripin

Peshku
​Hudhra
Agrumet
Kosi
Kërpudhat
Qumështi
Çaji
Speci i kuq
Boronicat
Çokollata e zezë
Qysh me u kujdes per lulen aloe vera?


				
			Besoj të gjithë keni dëgjuar për benefitet që mund të kemi nëse përdorim lulen aloe vera. Ajo cilësohet si një i një nga bimët më të mira për pastrimin e ajrit.

Aloe vera është edhe shërues natyral e cili i qetëson plagët, lëkurën e djegur dhe inflamacionet. 
Mirëpo që ajo të rritet e shëndetshme duhet të kujdeseni mirë për të. Më poshtë po ju japim disa udhëzime se si mund ta rrisni lulen aloe vera me sukses.
Ujitja

Ujitja e saj duhet bërë kur sipërfaqja e dheut përthahet ose një herë në javë. Uji duhet derdhur ngadalë deri sa pjesa e tepërt të dalë nga zona e poshtme e saksië.
Fertilizimi 
Nga prilli deri në shtator, bima e aloe verës pëson një zhvillim të fortë.Ju mund ta ndihmoni bimën e mrekullueshme të rritet duke e ushqyer me pleh organik dhe fertilizues të pasur.
Zhvendosja
Gjatë rritjes, bima ka nevojë të zhvendoset në një saksi më të madhe në mënyrë që të zgjasë për vite të tëra.
Nëse bima që keni blerë, ka ardhur në një vazo më të vogël, atëherë transferojeni bimën në një vazo më të madhe që ka vrima në fund duke mundësuar kullimin e ujit të tepërt.
Pjesa e gjetheve të bimës duhet të dalë direkt mbi sipërfaqe. Këtë të fundit, mund ta pasuroni me guralecë të vegjël të cilët ruajnë lagështinë dhe krijojnë kushtet natyrale të rritjes.
Qysh me e vendosë foshnjen në gjumë?


				
			Njerëzit me fëmijë të vegjël kërkojnë ndihmë dhe atë ndihmë e paguajnë shtrenjtë, mirëpo thonë se ia vlen. Këshillat janë, thonë trajnerët për vënie të bebeve në gjumë, që bebet të kenë më shumë se gjashtë muaj.
Këto janë gjashtë këshillat që do t’ju ndihmojnë ta vëni beben në gjumë:

 Vëne beben tuaj në gjumë gjithmonë në kohë të njëjtë.
Bëni rutinë para gjumi – bëni gjithmonë gjërat e njëjta – larja, ninullat apo diçka tjetër që do ta qetësojë fëmijën.
Mos e detyroni fëmijën që të fle, sepse ashtu vetëm sa do ta shqetësoni.
Qëndroni të qetë dhe konsekuent kur t’i thoni fëmijës: “Natën e mirë!”.
Mos nxitoni të shkoni te fëmija sapo të zgjohet në mëngjes. Lëreni që të zgjohet në qetësi.
Dhoma le të ketë temperaturën e përshtatshme. Nuk bën assesi të jetë tepër e ngrohtë.
Zbuloni shijen e patates së pjekur me djathë në këtë recetë


				
			Zbuloni recetën e patates së pjekur me djathë. E mira e patateve është se mund të gatuhen në mënyra të ndryshe dhe na japin secilën herë një shije unike që të gjithë e duam. Kjo është një nga ato receta me patate që ndoshta nuk i keni ditur. Prandaj provojeni dhe jepni patateve të reja një dimension të ri me këtë recetë interesante!

Përbërësit e recetes se patates së pjekur me djathë:

1 kg patate,
500 ml qumësht të nxehtë;
150 g djathë gjysmë të fortë të grirë në rende;
50 g djathë të fortë të grirë në rende;
50 g gjalpë,
50 g miell të bluar egër;
3 lugë fletë majdanozi të grirë;
1 lugë e vogël mustardë;
arra muskati të bluara;
kripë;
piper.

 Përgatitja
Patatet pastroni dhe pritni në feta të holla. Qitni në tenxhere me ujë të ftohtë, qitni kripë dhe nxehni në zjarre të fortë. Kur uji të vlojë, zieni edhe 10 minuta. Kulloni patatet dhe qitni në enë të lyer me yndyrë për pjekje.

Përgatitni salcë beshameli ashtu që më parë në gjalpin e nxehur shkurtimisht ta fërgoni miellin, pastaj gradualisht shtoni qumësht duke e përzier vazhdimisht në mënyrë që të mos krijohen toptha mielli.
Salcën zieni rreth 4 minuta, pastaj hiqeni nga zjarri dhe shtoni arra muskati, piper, majdanoz, mustardë dhe djathin gjysmë të fortë dhe djathin e fortë. Salcën e përgatitur me djathë qiteni sipër patateve, përzieni pak dhe piqni në 180 gradë Celsius rreth 45 minuta. Mos harroni ta sherbeni te ngrohte dhe ju bëftë mirë!
Traditat Shqipetare te dasmave


				
			Tradita Shqipetare të dasmave shqiptare sigurisht janë origjinale në llojin e vet dhe kanë tradita të veçanta. Çdo vend ka zakonet e veta, kjo nuk diskutohet, megjithatë disa prej tyre janë më të çuditshme se të tjerat.
Dasmat shqiptare kanë disa tradita që nuk kanë ndonjë shpjegim tepër llogjik, por vazhdojnë të përsëriten brez pas brezi. Në këtë artikull do t’ju rreshtojmë disa tradita të veçanta por që janë tipike të kulturës dhe dasmave tona.
Ndarja e burrave nga gratë ditën kur vijnë krushqit
Në momentin që krushqit vijnë për të marrë nusen, rrinë disa orë tek familja e kësaj të fundit për të kryer detyrat dhe nderimet e nevojshme. Gjatë këtij qëndrimi, burrat dhe gratë ndahen në dy dhoma të ndryshme.
Në dhomën e grave i këndohet nuses si dhe krushqit femra i vendosin stoli. Ndërsa në dhomën e burrave pihet alkool dhe bisedohet duke shkëmbyer herë pas here batuta e dolli. Ka raste kur edhe ia marrin këngës dhe brohoritjeve.
Kanagjegji dita e kënges së nuses
Kanagjegji organizohet nga familja e nuses, një ditë, ose disa ditë para dasmës dhe ndryshe njihet edhe si nata e kangës.
Pavarësisht faktit se pas këngëve të gëzimit shndërrohet në natën e vajit. Në kanagjegj, në shtëpinë e nuses mblidhen vajzat dhe gratë e fisit dhe festojnë me të.
Në fund të darkës, nusja e ardhshme ulet në një karrige dhe gratë më të mëdha i vendosin në fytyrë një shami e kuqe. Më pas niset e  i këndohen këngë tradicionale, që kanë për qëllim ta bëjnë të qajë. Ndaj quhet edhe ndryshe nata e vajit.
Tradita e shkëmbimit të lekëve
Zakonisht, ditën e diel kur dhëndri vjen të marrë nusen, ai pritet nga njerëzit e shtëpisë. Një nga të afërmit e nuses, që përherë është një djalë i vogël, nëse nusja nuk ka vëlla mund të jetë kushëri apo nip.
Ky i fundit duhet të shkoj të takoj dhëndrin e t’i vendosi shaminë në xhep të xhaketës. Kur i vendos shaminë, dhëndri ka në xhep të xhaketës lek, të cilat i merr fëmija i vogël.
Kur nusja mbërrin në shtëpinë e dhëndrit dhe ulet në dhomën e pritjes, një vajzë e vogël, ose djalë nuk ka rëndësi, kryesisht i zgjedhur nga të afërmit e dhëndrit shkon dhe i heq nuses këpucët. Brenda njërës prej këpucëve ndodhen lek, të cilat sigurisht i merr fëmija i vogël.
Shkëmbimi i lekëve bëhet me qëllim sjelljen e begatisë nga lidhja e martesës për të dy krahët.
Djegia e shamisë së beqarit
Djegia e shamisë së beqarit është një traditë shumë e njohur në të gjithë vendin dhe madje pritet me tepër ekzaltim nga shokët e dhëndrit. Në fund të festimeve, dhëndrit i jepet në dorë një shami nga njëri prej shokëve të tij me të mirë. Shamija lyhet zakonisht me raki dhe i vihet flaka.
Në këtë pikë dhëndri duhet të kërcejë, duke tundur shaminë e përflakur. Ndërkohë që kërcen, shamija duhet të valëvotet për të qëndruar sa më shumë e ndezur, kjo sepse tregon dhe shënjon forcën e dhëndrit përvecse fundit të beqarisë.
Ka edhe shumë tradita të tjera, disa prej të cilave u ka humbur origjina dhe arsyeja se përse bëhen, megjithatë vazhdojnë të përsëriten. Nëse doni mund të na tregoni edhe ju disa tradita të tjera të cilat janë tipike të kulturës sonë të dasmave.
Qysh me ndryshu fjalekalimin e wireless-it?


				
			Për të ndryshuar fjalëkalimin e wireless është e thjeshtë.  Kjo gjë shpesh herë është e nevojshme. Për arsye sepse shpesh herë ndodh që dikush keqpërdor wirelessin tuaj.

Përdorimi apo keq përdorimi nga ana e dikujt tjetër mund t’ju shkaktojë shumë probleme. Psh ata persona mund të jenë duke shkarkuar filma ose duke ju dëmtuar juve. Pë ta ndryshuar ndiqni hapat e mëposhtëm:
Hapi 1: Së pari hapni një shfletues interneti, atë që e përdorni më së shumti. P.sh Google Chrome. Pastaj edhe në shiritin për kërkim shkruani tplinklogin.net
Hapi 2: Së paret hapet një kornizë e cila kërkon një emër përdorues-username. E kërkon edhe një fjalëkalim-password, që të dyja janë admin.
Hapi 3: Pastaj pasi të kyçeni në anën e majtë zgjedhni opcionin Wireless, pastaj nën opcionin Wireless security.
Hapi 4: Tani ndodheni tek korniza ku shkruan Password, shkruajeni fjalëkalimin e ri. Pra aty gjendet fjalëkalimi i vjetër natyrisht.
Hapi 5: Pastaj klikoni Save, dhe pas një restartimi të kompjuterit, do të aktivizohet fjalëkalimi i ri.
Kësisoj, me passwordin e ri, wireless-i juaj është më i sigurtë. Nëse dëshironi që të mos keqpërdoret atëherë mos e ndani fjalëkalimin me shumë njerëz.
Në anën tjetër, ekspertët e sigurisë kibernetike rekomandojnë që fjalëkalimi të përmbajë edhe numra edhe simbole në mënyrë që të jetë më i fortë.
Qysh me shëru artritin?


				
			Fara e kajsisë e njohur ndryshe si bajamja e hidhur është njëra nga burimet më të mira të vitaminës B17.
Kjo vitaminë mund të gjendet gjithashtu në fruta si pjeshka, molla e kumbullat.
Është ende një çështje e diskutueshme, pasi disa shkencëtarë besojnë që kjo frutë është e shëndetshme, kurse të tjerë besojnë se është toksike.
Cfar thote mjeksia per artritin?
Mjekësia kineze e rekomandon farën e hidhur të kajsisë për kuruar artritin, problemet e sistemit respirator, problemet me tretjen dhe presionin e lartë të gjakut?
Në Rusi kjo frutë përdoret për ta luftuar kancerin. Farat e kajsisë përmbajnë gjurmë cianidi, të cilat në sasi të mëdha mund ta shkaktojnë toksikim, simptomat e të cilit janë temperatura e lartë, të vjellat dhe gjendja e komes.